
REFERAT DE APROBARE

        Luând în considerare prevederile Legii nr.292/2011 a asistenței sociale, cu modificările și completările ulterioare, potrivit cărora autoritățile administrației publice locale intervin pentru prevenirea, limitarea sau înlăturarea efectelor temporare ori permanente ale situațiilor care pot genera marginalizarea sau excluziunea socială a persoanei, familiei, grupurilor ori comunităților, Direcția de Asistență Socială Drobeta Turnu Severin are un rol activ în procesul de integrare socială, prin asigurarea interacțiunii dintre individ sau grup și mediul social, în vederea realizării unui echilibru funcțional al părților.
         În cadrul Direcției de Asistență Socială Drobeta Turnu Severin își desfășoară activitatea asistenți medicali comunitari și mediatori sanitari care au ca principale atribuții identificarea persoanelor și a grupurilor vulnerabile din punct de vedere medical și efectuarea de activități de educație pentru sănătate în vederea adoptării unui stil de viață sănătos.
[bookmark: _Hlk222229998]         Potrivit prevederilor art.7 lit.„e” și art.8 lit.„a”, din H. G. nr.324/2019 pentru aprobarea Normelor privind organizarea, funcționarea și finanțarea activității de asistență medicală comunitară, cu modificările și completările ulterioare, conform cărora autorităților executive de la nivelul unităților administrativ-teritoriale „elaborează planul anual de asistenlă medicală comunitară la nivelul unităților administrativ-teritoriale respective, parte a strategiei privind dezvoltarea economică, socială și de mediu ”, direcțiile de sănătate publică județene au atribuții cu privire la avizarea planului anual de asistență medicală comunitară elaborat de unitățile administrativ-teritoriale în conformitate cu indicatorii de monitorizare stabiliți.
[bookmark: _Hlk222230047][bookmark: _Hlk222306710] Având în vedere că Planul de acțiune privind dezvoltarea/îmbunătățirea activității de asistență medicală comunitară pe anul 2026 a fost avizat de către Direcția de Sănătate Publică Mehedinți sub nr. 577/1910/02.02.2026, precum și prevederile O.U.G. nr. 18/2017, Legea nr. 292/2011 și H.G. nr. 324/2019, cu modificările și completările ulterioare, propunem spre dezbatere și aprobare Consiliului Local al municipiului Drobeta Turnu Severin, adoptarea unei hotărâri privind aprobarea Planului de acțiune privind dezvoltarea/îmbunătățirea activității de asistență medicală comunitară pe anul 2026.
 În concluzie, adoptarea hotărârii propuse reprezintă o măsură necesară și legal fundamentată pentru asigurarea cadrului organizatoric și funcțional al activității de asistență medicală comunitară în anul 2026.

